
Projekt: Rozvoj turistickej infraštruktúry v obciach Ohrady a Erdőkürt
ID projektu: SKHU/1601/1.1/228

[bookmark: _Hlk498085554][bookmark: _Hlk498087317]Projekt sa realizuje v rámci Programu spolupráce Interreg V-A Slovenská republika – Maďarsko financovaného z Európskeho fondu regionálneho rozvoja, štátneho rozpočtu SR, Maďarska a vlastných zdrojov partnerov projektu.
[bookmark: _Hlk498085813]Hlavným partnerom projektu je obec Ohrady (SK) a cezhraničným partnerom je „Obec Erdőkürt“(HU). 
Realizácia projektu začala 1. decembra 2017 a bude trvať do 31.3.2019.
Hlavným cieľom projektu je prispieť k ekonomickej konkurencieschopnosti vidieckych oblastí regiónu obcí Ohrady a Erdőkürt (www.erdokurt.hu) prostredníctvom zvýšenia atraktivity oboch obcí a podpory rozvoja cezhraničného cestovného ruchu.
V rámci projektu sa vybudujú, alebo rekonštruujú turisticky zaujímavé prvky na verejných priestranstvách, zlepší sa celkový vzhľad obcí a nadviaže sa spolupráca medzi aktérmi cestovného ruchu v regióne, obce sa budú propagovať ako turistické destinácie s konkrétnymi ponukami cestovného ruchu. 
V obci Ohrady sa vybuduje park, detské ihrisko, amfiteáter, vybuduje sa tržnica, skrášli sa centrum obce, vybuduje sa náučný chodník s dvomi meditačno-informačnými pavilónmi, verejné osvetlenie, závlahový systém, sadové úpravy a v obci Erdőkürt sa vybuduje detské ihrisko, most cez potok, informačné tabule, renovuje sa park, tržnica, oplotenie, zastreší sa javisko a rekonštruuje sa odvodňovací kanál z parkoviska. 
Popri investičných aktivitách sa budú realizovať aj soft aktivity, t.j. mapovanie potenciálu cestovného ruchu v oboch regiónoch a príprava konkrétnych balíčkov služieb CR pri zohľadnení existujúceho prírodného a kultúrneho dedičstva.
V obci Ohrady sa budú konať 2 workshopy, ktorých sa zúčastnia zástupcovia inštitúcií a organizácií z regiónov oboch obcí (Ohrady aj Erdőkürt), obyvatelia a zástupcovia samospráv. Na týchto workshopoch sa zosumarizujú možnosti pre turistov, ktoré sú v regiónoch a spoločne sa vytvoria balíčky cestovného ruchu. Tieto budú uverejnené na webstránkach obcí a v publikácii, ktorá bude v rámci projektu vydaná. V publikácii bude prezentovaný projekt, jeho aktivity, výstupy, ciele a zároveň v nej budú uverejnené turistické balíčky vytvorené v rámci projektu. 
[bookmark: _Hlk498067701]Vyššie uvedené informácie o projekte nemusia bezpodmienečne odzrkadľovať oficiálne stanovisko Európskej únie. (Podrobné informácie o programe sa nachádzajú na stránke www.skhu.eu)
image1.png
M Interreg H

Slovenska republika-Mac





image2.png
Budujeme partnerstva




image3.png
Eur6psky fond regionaineho rozvoja




